पाकिस्तानियों के भी सिर चढ़ा 'कोलावेरी डी'  
भारत में लोगों को अपना दीवाना बनाने के बाद अब 'कोलावेरी डी' गीत पाकिस्तान में भी धूम मचा रहा है।
भारत में लोगों को अपना दीवाना बनाने के बाद अब 'कोलावेरी डी' गीत पाकिस्तान में भी धूम मचा रहा है, साथ ही एक टेलीविजन चैनल ने इसे अपने तरीके से राजनीति पर व्यंग्य करने वाले गीत के तौर पर तैयार किया है।

	पड़ोसी देश में इसके बोल हैं व्हेयर इज डेमोक्रेसी, डेमोक्रेसी, डेमोक्रेसी जी। मूल गाने की तरह ही इसके बोल मजेदार हैं और सरकार और सुरक्षा संस्थानों को निशाना बनाते हैं। इसके पाकिस्तानी संस्करण को 17 दिसंबर को यू-ट्यूब पर तब डाला गया जब सरकार और सुरक्षा प्रतिष्ठानों के बीच टकराव बहुत अधिक है।

	वीडियो में मध्यम आयु वर्ग के पांच लोगों को पाकिस्तान की व्यवस्था से असंतुष्ट बताया गया है। उन्हें भ्रष्टाचार और राजनीतिक व्यवस्था को निशाना बनाते हुए दिखाया गया है। इस 3.25 मिनट के गीत में जंगल कानून की बात भी की गई है। इसके बोलों में , योर प्लेस, प्लेस, लाइट, लाइट...माय होम बेक, राइस यू, राइस यू-चीट यू, चीट यू, इंप्टी जेब, मिसाइल कम, लाइफ रिसर्व गियर आदि हैं। इसका अंत पुअर पब्लिक से होता है।